
Ehitusloa andmine (Kadastiku tn 45b) 
1. ASJAOLUD JA MENETLUSE KÄIK
01.02.2016.a Narva Linnavalitsuse korralduse vastuvõtmiseks laekusid Well Special Tehnoloogia OÜ poolt ehitusloa taotlus (dok. reg nr. 1043/1-16) Kadastiku tn 45b büroo-tootmishoone püstitamiseks. 03.02.2016.a ehitusprojekt koos päringuga on suunatud kooskõlastamiseks Ida Päästekeskusele (dok. reg nr. 464/1-13.2). 18.02.2016.a ehitusprojekt on kooskõlastatud Ida Päästekeskusega ja 22.02.2016.a arhitektuuri- ja planeerimise osakonna poolt.
Samuti ehitusprojekt ja keskkonnamõju eelhindamine oli suunatud arhitektuuri- ja planeerimise osakonna keskkonna vanemspetsialistile arvamuse esitamiseks keskkonnamõju hindamise vajalikkuse kohta. 17.02.2016.a keskkonnaspetsialist oma kirjas nr 1-12.1/1043-3 väljendas oma arvamuse: „KeHJS § 6 lg 2 ei rakendu ning antud tegevuse puhul ei ole otsustajal (Narva Linnavalitsusel) vaja keskkonnamõju hindamise vajalikkuse üle otsustada KeHJS § 6 lg 3 kohasest eelhinnangu tulemusest ega küsida lg-s 3¹ nimetatud asjaomase asutuse seisukohta.“ Seega keskkonnamõju hindamine ei ole vajalik.
Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1.  Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
2.3. Ehitusseadistiku §42  lõige 3 punkti 6 kohaselt ehitusloa kõrvaltingimusena võib eelkõige sätestada ehitusprojekti ekspertiisi tegemise.
3. OTSUS
3.1. Anda ehitusluba Kadasiku tn 45b kinnistule büroo-tootmishoone püstitamiseks.
3.2. Kohustada Well Special Tehnoloogia OÜ koos ehitamise alustamise teatisega esitada ehitusprojekti ekspertiis.
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

